ടോറസ് ലോറികളുടെ അമിതഓട്ടം: തകര്ന്ന് തരിപ്പണമായി അതിര്ത്തി റോഡുകള് ചിറ്റൂര്: തമിഴ്നാട്ടില് നിന്നും അമിതഭാരം കയറ്റി വരുന്ന ടോറസ് ലോറികളുടെ അമിത ഓട്ടം കാരണം റോഡുകള് തകര്ന്നു. തമിഴ്നാട്ടില് നിന്നും കരിങ്കല്ലും പാറപ്പൊടിയും മറ്റും കയറ്റി വരുന്ന ടോറസ് ലോറികള് ഇപ്പോള് കൂടുതലായി നടുപ്പുണി ആര്.വി. പുതൂര് വഴിയാണ് സംസ്ഥാനത്തേക്ക് എത്തുന്നത്. നേരത്തെ കുപ്പാണ്ട കൗണ്ടനൂര് ഒഴലപ്പതി മേനോന്പാറ വഴി കടന്നു പോയിരുന്ന വണ്ടികള് ജനങ്ങളുടെ പരാതി ഏറിയതോടെയാണ് യാത്ര നടുപ്പുണി റോഡിലൂടെയാക്കിയത്. കൊഴിഞ്ഞാമ്ബാറ ചിറ്റൂര് മാര്ഗവും കൊഴിഞ്ഞാമ്ബാറ എലപ്പുള്ളി പാലക്കാട് സംസ്ഥാന പാതയിലൂടെയും ദിനംപ്രതി 300 മുതല് 400 വരെ ലോറികളാണ് അമിതഭാരം കയറ്റി കടന്നു പോകുന്നത്. തകര്ന്നത് അടുത്തിടെ പണി റോഡുകള് അടുത്തകാലത്ത് കോടികള് ചെലവിട്ട് പുനരുദ്ധരിച്ച സംസ്ഥാന പാതകളാണ് നിലവില് തകര്ന്ന് തരിപ്പണമായത്. റോഡില് മിക്കയിടത്തും വലിയ കുഴികളുണ്ട്. മാത്രമല്ല പലയിടത്തും കുടിവെള്ള പൈപ്പ് ലൈനുകളും തകര്ന്ന നിലയിലാണ്. തൃശൂര്, മലപ്പുറം, എറണാകുളം തുടങ്ങി വിവിധ ജില്ലകളിലേക്ക് രാപ്പകലില്ലാതെ ചീറിപ്പായുന്ന ഭീമന് ടോറസുകള് മറ്റ് വാഹനങ്ങള്ക്കും കാല്നടക്കാര്ക്കും ഭീഷണി സൃഷ്ടിക്കുന്നുണ്ട്. എന്നാല് പൊലിസിന്റെയോ മറ്റ് ബന്ധപ്പെട്ട ഉദ്യോഗസ്ഥരുടെയോ ഭാഗത്തു നിന്നും ടോറസുകളെ നിയന്ത്രിക്കാന് യാതൊരു നടപടിയും ഇതുവരെ ഉണ്ടായിട്ടില്ലെന്നാണ് നാട്ടുകാരുടെ പരാതി. കല്ലും മണ്ണിനും കൊള്ളലാഭം ജനസാന്ദ്രത കൂടുതലുള്ള കേരളത്തില് ക്വാറി പ്രവര്ത്തിക്കുന്നതിനും മറ്റും വന്നിയന്ത്രണങ്ങളും പൊതുജന എതിര്പ്പുകളുമുണ്ട്. അതിനാല് നിര്മ്മാണ മേഖലയ്ക്ക് ആവശ്യമായ കല്ല്, മെറ്റല് തുടങ്ങിയവയ്ക്ക് വന്ക്ഷാമവും വിലക്കൂടുതലുമുണ്ട്. ഇത് മുതലെടുത്താണ് പലരും തമിഴ്നാട്ടിലെ ക്വാറികളില് നിന്ന് കുറഞ്ഞ വിലയ്ക്ക് കല്ല് കേരളത്തിലെ വിവിധ ജില്ലകളിലേക്ക് കടത്തുന്നത്. ഒരു യൂണിറ്റ് കല്ലിന് തമിഴ് നാട്ടില് കരിങ്കല്ലിന്റെ വില: 1000 1250 പാലക്കാട് ജില്ലയില്: 2750 3500 തൃശൂര് ജില്ലയില്: 4500 5500 എറണാകുളം ജില്ലയില്: 6500 7500